CELEX: 32010R0883
Language: bg
Date: 2010-10-07 00:00:00
Title: Регламент (ЕC) № 883/2010 на Комисията от 7 октомври 2010 година относно разрешаването на нова употреба на Saccharomyces cerevisiae NCYC Sc 47 като фуражна добавка за телета за отглеждане (титуляр на разрешителното Société industrielle Lesaffre)  Текст от значение за ЕИП

8.10.2010   
            
            
               BG
            
            
               Официален вестник на Европейския съюз
            
            
               L 265/1
            
         РЕГЛАМЕНТ (ЕC) № 883/2010 НА КОМИСИЯТА
   от 7 октомври 2010 година
   относно разрешаването на нова употреба на Saccharomyces cerevisiae NCYC Sc 47 като фуражна добавка за телета за отглеждане (титуляр на разрешителното Société industrielle Lesaffre)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               С Регламент (ЕО) № 1831/2003 е предвидено, че добавките за използване при храненето на животните подлежат на разрешаване и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарата, посочен в приложението към настоящия регламент. Заявлението беше придружено от данните и документите, изисквани по член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на Saccharomyces cerevisiae NCYC Sc47 като фуражна добавка за телета за отглеждане, която следва да се причисли към категория „зоотехнически добавки“.
            
         
               (4)
            
            
               Употребата на препарата беше разрешена за млечни крави с Регламент (ЕО) № 1811/2005 на Комисията (2), за едър рогат добитък за угояване — с Регламент (ЕО) № 316/2003 на Комисията (3), за отбити от кърмене прасенца — с Регламент (ЕО) № 2148/2004 на Комисията (4), за свине майки — с Регламент (ЕО) № 1288/2004 на Комисията (5), за зайци за угояване — с Регламент (ЕО) № 600/2005 на Комисията (6), за коне — с Регламент (ЕО) № 186/2007 на Комисията (7), за млекодайни кози и млекодайни овце — с Регламент (ЕО) № 188/2007 на Комисията (8), за агнета за угояване — с Регламент (ЕО) № 1447/2006 на Комисията (9), за свине за угояване — с Регламент (ЕО) № 209/2008 на Комисията (10) и за млечни биволици — с Регламент (ЕО) № 232/2009 на Комисията (11).
            
         
               (5)
            
            
               Бяха подадени нови данни в подкрепа на заявлението за разрешително за употреба при телета за отглеждане. Европейският орган за безопасност на храните (наричан по-нататък „Органът“) заключи в становището си от 7 април 2010 г. (12), че при предложените условия на употреба Saccharomyces cerevisiae NCYC Sc 47 не се отразява неблагоприятно върху здравето на животните, човешкото здраве или околната среда и употребата му може да подобри средното дневно наддаване на целевите видове животни. Органът не счита, че е налице необходимост от специфични изисквания за мониторинг след пускането на продукта на пазара. Също така Органът провери доклада за метода за анализ на фуражната добавка във фуражи, който беше представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               От оценката на Saccharomyces cerevisiae NCYC Sc 47 е видно, че са изпълнени условията за разрешаване по член 5 от Регламент (ЕО) № 1831/2003. Поради това използването на посочената добавка следва да бъде разрешено съгласно предвиденото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, принадлежащ към категорията добавки „зоотехнически добавки“ и към функционалната група „стабилизатори на чревната флора“, се разрешава като добавка при храненето на животни, при спазване на условията, посочени в споменатото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 октомври 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 291, 5.11.2005 г., стр. 12.
   
      (3)  ОВ L 46, 20.2.2003 г., стр. 15.
   
      (4)  ОВ L 370, 17.12.2004 г., стр. 24.
   
      (5)  ОВ L 243, 15.7.2004 г., стр. 10.
   
      (6)  ОВ L 99, 19.4.2005 г., стр. 5.
   
      (7)  ОВ L 63, 1.3.2007 г., стр. 6.
   
      (8)  ОВ L 57, 24.2.2007 г., стр. 3.
   
      (9)  ОВ L 271, 30.9.2006 г., стр. 28.
   
      (10)  ОВ L 63, 7.3.2008 г., стр. 3.
   
      (11)  ОВ L 74, 20.3.2009 г., стр. 14.
   
      (12)  EFSA Journal 2010 г.; 8(4):1576.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: стабилизатори на чревната флора
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
               
               
                  
                               
                           
                           
                              
                                 Състав на добавката
                              
                              Препарат от Saccharomyces cerevisiae NCYC Sc 47, с минимално съдържание от 5 × 109 CFU/g
                           
                        
                               
                           
                           
                              
                                 Характеристики на активното вещество
                              
                              
                                 Saccharomyces cerevisiae NCYC Sc 47
                           
                        
                               
                           
                           
                              
                                 Аналитични методи
                                  (1)
                              
                              Метод на разлятата среда чрез използване на хлорамфеникол в агар от екстракт от дрожди, базиращ се на метода ISO 7954.
                              Полимеразна верижна реакция (ПВР)
                           
                        
               
                  Телета за отглеждане
               
               
                  —
               
               
                  1,5 × 109
                  
               
               
                  —
               
               
                  В упътването за употреба на добавката и премикса да се посочат температурата и срокът на съхранение, и стабилността при гранулиране.
               
               
                  28.10.2020 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives